বিজেপি শাসিত রাজ্যে বেহাল স্বাস্থ্য, জাল ওষুধ খেয়ে মৃত্যু ১২ শিশুর

ওয়েব ডেস্ক: মাত্র ১৪ দিনের মধ্যে ৯ শিশুর মৃত্যু হয়েছে মধ্যপ্রদেশে। রাজস্থান থেকেও এসেছে দু’জনের মৃত্যুর খবর। এই ঘটনার পর তামিলনাড়ু সরকার ‘কোল্ডরিফ’ নামের সেই কাফ সিরাপের (Cough Syrup) বিক্রি নিষিদ্ধ করার সিদ্ধান্ত নিল। সেই সঙ্গে বাজার থেকে ওই সিরাপের সমস্ত বোতল সরানোর নির্দেশও দেওয়া হয়েছে। খাদ্য নিরাপত্তা ও ওষুধ প্রশাসন দপ্তরের এক কর্মকর্তা জানান, ১ অক্টোবর থেকে তামিলনাড়ুতে এই কাশির সিরাপ (Tamil Nadu Bans Coldrif Cough Syrup) বিক্রি সম্পূর্ণভাবে নিষিদ্ধ করা হয়েছে।

তামিলনাড়ুতে ‘কোল্ডরিফ’ নামের সেই সিরাপের বিক্রি নিষিদ্ধ ঘোষণা করেছে সরকার। দক্ষিণী রাজ্যের খাদ্য সুরক্ষা ও ওষুধ প্রশাসন বিভাগের তরফে জানানো হয়েছে, বিভিন্ন এলাকায় ওই সিরাপ প্রস্তুতকারী কারখানাগুলিকে এই সংক্রান্ত নির্দেশ দেওয়া হয়েছে। সংবাদ সংস্থা পিটিআইকে জানানো হয়েছে, রাজস্থান, মধ্যপ্রদেশ ও পুদুচেরিতে পাঠানো হত সিরাপগুলি। নমুনা সংগ্রহ করে পাঠানো হচ্ছে সরকারি ল্যাবরেটরিতে। দেখা হবে ওই ওষুধে সত্যিই ‘ডাইথিলিন গ্লাইকল’ নামের বিশেষ রাসায়নিকটি আছে কিনা। শিশুমৃত্যুর ঘটনায় শুক্রবার সব রাজ্য ও কেন্দ্রশাসিত অঞ্চলে পরামর্শ জারি করেছে কেন্দ্রীয় স্বাস্থ্য মন্ত্রণালয়। স্বাস্থ্য মন্ত্রকের তরফে সমস্ত রাজ্য ও কেন্দ্রশাসিত অঞ্চলগুলিতে নির্দেশ দেওয়া হয়েছে ২ বছরের কমবয়সিদের কোনওভাবেই কফ সিরাপ প্রেসক্রাইব করা যাবে না।

আরও পড়ুন :টানা ১৮ দিন বন্ধ একাধিক দুরপাল্লার ট্রেন, কবে থেকে? চরম দুর্ভোগের আশঙ্কা

দেখুন ভিডিও